בס"ד 04.05.2020

פרוטוקול סיור קבלנים מכרז ריהוט מעונות 02-2020

שלום וברכה,

לאור המצב הוחלט על קיום סיור וירטואלי,

הסיור כולל את הקבצים המפורטים:

1. שני סרטונים של דירות לדוגמא, המצורפים למייל זה
2. מכתב הסבר של האדריכלית המתכננת, גב' ריקי גרוזמן
3. מצורף כתב שיפוי המצורף כנספח, הוא יהווה כחלק ממסמכי המכרז, יש למלאו ולהגישו חתום עם יתר מסמכי המכרז
4. פרוטוקול זה, אשר יש לחתום ע"ג ולצרפו ליתר מסמכי המכרז ואשר מהווה כחלק ממסמכי המכרז
5. הוראות מפורטות ועדכונים במסמך שלהלן:
6. **המרכז יהיה רשאי לבקש 50ֵ% מאספקת החדרים תוך חודשיים מרגע ההזמנה!**
7. ייתכן שבעת אספקת הריהוט לאתר לא תהיה עדיין מעלית  פעילה בבניין ועל כן כחלק מהמחיר הכללי הקבלן צריך לקחת בחשבון שיצטרך להביא את הריהוט לדירות בידיים או באמצעות מעלון והכל על חשבונו.
8. **הצעת המחיר**- יש למלא את הצעת המחיר המלאה בנספח "הצעת המחיר" אשר במסמכי המכרז, בנוסף, יש למלא את כתב הכמויות (קובץ אקסל שנשלח עם קבצי המכרז הטכניים).
9. הצעת המחיר אשר תהא רשומה במסמך ב'-הצעת הספק –תיכלול הן את סה"כ המחיר של ריכוז עלות **כל כתב הכמויות** שנשלח עם חומר המכרז **והן את "שולחן תלוי במבואה".**
10. המזמין יוכל להוסיף או להוריד פריטים מההזמנה וזאת על פי המחיר הנקוב בכתב הכמויות עבור כל פריט.
11. ייתכן שבשעת הרכבת הריהוט עדיין יעבוד בבניין הקבלן הראשי ועל כן צריך שכל העבודה תתבצע בתיאום מלא איתו.
12. **האחריות על הבטיחות בעבודה של קבלן הריהוט יהיה עליו בלבד על כל המשתמע מכך כולל אישורי עבודה בגובה וכו' ולמזמין או מי מטעמו או לכל מישהו אחר לא תהיה שום אחריות בנושא זה.**
13. **לא תהיה שום שמירה של המזמין או כל גורם אחר על הציוד והריהוט שיסופק על ידי הקבלן לשטח, ועל כן על הקבלן להגן וכן לדאוג לשמירה על חשבונו לריהוט הנ"ל עד למסירתו הסופית למזמין.**
14. **הקבלן יהיה אחראי בלעדי לכל נזק שיקרה בבניין כתוצאה מהכנסת הריהוט והרכבתו ועליו יהיה לתקן על חשבונו את כל הנזקים שיקרו (נזק כולל כל נזק שהוא, כולל נזק שיגרום פגיעה בקירות ,ריצוף, תקרות וכל נזק אחר שעלול להיגרם מעבודת הקבלן).**
15. לא נאפשר הצעה על חלק מהעבודה, מציע אשר יציע רק על חלק מהעבודה, הצעתו לא תיבחן.
16. לא ניתן לחבור למציע אחר בשביל עמידה בתנאי הסף או מכל סיבה אחרת, כל מציע יציע בשם עצמו, ראו סעיף 2.1 במסמכי המכרז.

שימו לב!

1. **פרוטוקול סיור קבלנים** זה מהווה חלק בלתי נפרד ממסמכי המכרז, על המציעים להגישו כשהינו חתום יחד עם יתר מסמכי המכרז.
2. **המועד האחרון להגשת שאלות הבהרה הינו עד ליום רביעי יב' אייר 06.05 עד השעה 14:00** . יש לשלוח את השאלות לכתובת המייל Michrazim@jct.ac.il;.
3. **פרוטוקול תשובות ההבהרה** אשר יופץ למציעים ב 07.05 יהווה כחלק בלתי נפרד ממסמכי המכרז, על המציעים להגישו כשהינו חתום יחד עם יתר מסמכי המכרז.
4. **המועד האחרון להגשת הצעות במכרז הינו עד ליום ראשון כג' אייר 17.05 עד השעה 14:00.** ההגשה תהיה במסירה ידנית במשרד המנכ"ל, בנין מנהלה, קומה 1, קמפוס לב, רח' הועד הלאומי 21 גבעת מרדכי ירושלים. הצעות שיגיעו לאחר המועד האחרון להגשת ההצעות לא יבחנו כלל.
5. **ההגעה לקמפוס הינה עפ"י הנחיות משרד הבריאות בלבד .**

בכל שאלה, ניתן לפנות אלי במייל,

בברכה,

מוריה אייל

רכזת מכרזים והתקשרויות

המרכז האקדמי לב